# Chalancon

Chalancon (Chalancon en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Geografia

Chalancon s'atròva a un quarantenat de kilomètres de la ciutat de Diá. A mai dau vilatge, la comuna recampa quatre amèus : Lei Bailes, Faucon, La Chamaucha e lei Rostans. Lo vilatge es reliat per la RD627. La comuna es tanben atraversaa per lo riu Roana. Lo territòri comunau poncheja a 1476m d'altitud, dins lo massís de la Montanha de Prat-lobau
Chalancon est situé à 40 km de Die. En plus du village, la commune comporte quatre hameaux : Les Bayles, Faucon, La Chamauche, Les Roustans. L'accès au village se fait par la route départementale RD627, depuis Saint-Nazaire-le-Désert, au nord ouest, via le col de Planlara, et le col de Chamauche. L'accès Nord est, depuis Volvent, s'effectue via le col des Roustants. Celui du sud et de La Motte-Chalancon, se fait par la route départementale RD135. La commune est arrosée par la Roanne. Le point culminant de la commune, à l'est de celle ci, se situ dans la massif de la montagne de Praloubeau, à 1 476 m d'altitude.

### Comunas vesinas
## Toponimia
### Atestacions istoricas

Las atestacions istoricas donaas per Brun-Durand son Locus Chalenconi (1529), Ecclesia beati Petri Chalanconii (1509), Prior de Chalancone (Sègle XIV), Mandamentum Chalenconis (1629).

### Atestacions occitanas

Han Schook a ortografiat lo nom de comuna Charencon e Chiarencon, e a transcrich dins una grafiá patesejanta Charencou.
Joan-Loís Ramel a escrich lo toponim en nòrma mistralenca Chalancoun, mai a tanben escrich, per la comuna de La Mota de Chalancon, La Mouto Charancou. Chalancoun es tanben la fòrma donaa per Frederic Mistral dins lou Tresor dóu Felibrige.

### Etimologia

Bouvier indica que se discernís un derivat en -on, de tipe diminutiu o augmentatiu, dau substantiu occitan calanca, chalanca, qu'es una penda regda deprovesiá d'aubres. Chalanca ven de la rasiga pre-indo-europeana *kal-, « pèira, rochàs », palatalisaa en chal-, accompanhaa dau sufixe ligur –anca.

### Realizacion fonetica e toponim occitan

La prononciacion dau nom de la comuna es marcaa per tres caractèrs locaus: realizacion de la palatalizacion cha en [t͡s], rotacisme per la -l- intervocalica e disparicion de la nasalizacion finala de -on. Ensin, sa prononciacion es [t͡saʀɑ̃ˈku]. Pasmens, sota l'influència de la prononciacion provençala, se pòt a l'ora d'ara ausir de realizacions en [t͡ʃalɑ̃ˈku] e mai [t͡ʃalɑ̃ˈkũ].
Lo nom de la comuna en occitan es adoncas Chalancon, sensa marcar graficament lo rotacisme.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2014 | 2020 | Isabelle Plasse | sense etiqueta | empleiaa |
| març 2001 | 2014 | Jean-Pierre Bonnard | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 49, totala: 49 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 578 | 545 | 476 | 485 | 557 | 558 | 523 | 516 | 537 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 468 | 452 | 452 | 410 | 416 | 399 | 366 | 358 | 346 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 287 | 281 | 250 | 233 | 217 | 215 | 181 | 170 | 162 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 137 | 93 | 77 | 76 | 81 | 56 | 61 | 62 | 63 63 |
| 2009 | 2010 |
| 63 63 | 63 63 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas e referéncias

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.61, https://gallica.bnf.fr/ark:/12148/bpt6k392934/f147.item
* ↑ Revista Lo Pitron, No.94, Ed. Lou Pitrou, 2012, p.17 e p.20
* ↑ H.Schook, Lo Tresaur dau Dioàs, 3e tirage, Edicions Lo Pitron, 2012, p.39
* ↑ Revista Lo Pitron, No.94, Ed. Lou Pitrou, 2012, p.17
* ↑ JL.Ramel, Récits des Baronnies, Bibliothèque Pédagogique - Nyons, 2001, p.184
* ↑ JL.Ramel, Récits des Baronnies, Bibliothèque Pédagogique - Nyons, 2001, p.209 (transcripcion de testimoniatge)
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.524, https://gallica.bnf.fr/ark:/12148/bpt6k74854/f531.item
* ↑ JC.Bouvier, Noms de lieux du Dauphiné, Bonneton, 2002, p.150
* ↑ Chalanche et calanque, Blòg "Vous voyez le topo", 27 de junh de 2021, consultat le 09 de janvier de 20222 https://vousvoyezletopo.home.blog/2021/06/27/chalanche-et-calanque/
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.48
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.218
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.368